**Інтэрнэт-алімпіяда па беларускай мове**

**7 клас**

2011 / 2012 навучальны год

**№1.** Вам дадзены пяць “набораў” літар. Калі вымавіце ўслых кожны такі “набор”, то зможаце ўлавіць тыя з іх, дзе маюцца па два словазлучэнні з розным сэнсавым зместам. Укажыце нумары гэтых “набораў”.

*Колькасць балаў — 4.*

1) камп’ютарнепрацуе;

2) вазьміцесачок;

3) учарашнідзень;

4) наштопаклалі;

5) даліцевады.

**№2.** Адзначце назвы раслін, якія зацвітаюць на Беларусі першымі.

*Колькасць балаў — 4.*

1) вярба;

2) вольха;

3) сойка;

4) дзьмухавец;

5) арэшнік.

**№3.** Адзначце, якую часціну мовы ў пачатку ХХ ст. называлі ‘*рэчэвік’*?

*Колькасць балаў — 2.*

1) прыназоўнік;

2) займеннік;

3) прыметнік;

4) назоўнік;

5) лічэбнік.

**№4**. Адзначце, на што паказвае эпітэт *калінавы* ў выразе *калінавы мост*, на якім герой-вызвольнік беларускіх казак змагаецца са шматгаловым Змеем, ці Цмокам?

*Колькасць балаў — 2.*

1) матэрыял, з якога змайстраваны;

2) імя героя-вызвольніка;

3) чырвоны колер;

4) дрэвы, якія растуць побач;

5) чароўную сілу.

**А5.** Адзначце беларускія прыказкі, значэнне якіх адпавядае рускамоўнаму кароткаму выслоўю *На вкус и цвет товарищей нет*:

*Колькасць балаў — 6.*

1) Дзеду міла, а ўнуку гніла.

2) Як няма мяса, то і грыб закраса.

3) Каму — як балота, а каму — як залота.

4) Не памогуць і чары, як каму хто не да пары.

5) Хто любіць гарбуз, а хто агуркі.

**№6** Адзначце тры словы, якія па свайму марфемнаму саставу адрозніваюцца ад астатніх:

*Колькасць балаў — 3.*

1) агурок;

2) парашок;

3) маток;

4) часнок;

5) чаўнок.

**№7.** У якіх сказах правільна падкрэслены дзейнікі? Адзначце.

*Колькасць балаў — 3.*

1) Шасцікласнік Сярожа любіць спяваць пад гітару.

2) Добрая птушка бусел.

3) Уменне слухаць – няпростая справа.

4) Дзед з унукам пайшлі на возера.

5) Няхай кожны з прысутных напіша колькі слоў.

**№8.** Па-беларуску можна сказаць: *У мяне сабака*; *У мяне канькі*. А ці можна сказаць *У мяне хадзьба*; *У мяне чытанне*? Паразважайце і адзначце патрэбны пункт:

*Колькасць балаў — 2.*

1) можна;

2) нельга.

**Адказы:**

**№1.** — **2** (*вазьмі цесачок* і *вазьміце сачок*); **3** (*на што паклалі* і *нашто* *паклалі*).

**№2**. — 1, 2, 5.

**№3**. — 4.

**№4.** — 3.

**№5.** — 1, 3, 5.

**№6.** — 1, 2, 4.

**№7.** — 2, 3, 5.

**№8.** — 2 (*З 14 да 15 я заняты. У мяне хадзьба*)